Document ID: 32006R0103

KOMMISSIONENS FORORDNING (EF) Nr. 103/2006
af 20. januar 2006
om supplerende bestemmelser for anvendelsen af Fællesskabets handelsklasseskema for slagtekroppe af voksent kvæg
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1),
under henvisning til Rådets forordning (EØF) nr. 1208/81 af 28. april 1981 om fastsættelse af Fællesskabets handelsklasseskema for slagtekroppe af voksent kvæg (2), særlig artikel 6, stk. 1, og
ud fra følgende betragtninger:
(1)
Kommissionens forordning (EØF) nr. 2930/81 af 12. oktober 1981, om supplerende bestemmelser for anvendelsen af Fællesskabets handelsklasseskema for slagtekroppe af voksent kvæg (3) er blevet ændret væsentligt (4). Forordningen bør af klarheds- og rationaliseringshensyn kodificeres.
(2)
For at sikre en ensartet klassificering af slagtekroppe af voksent kvæg i Fællesskabet er det nødvendigt med en klar definition af klasserne for kropsbygnings- og fedningsgrad.
(3)
De i denne forordning fastsatte foranstaltninger er i overensstemmelse med udtalelse fra Forvaltningskomiteen for Oksekød -
UDSTEDT FØLGENDE FORORDNING:
Artikel 1
De i artikel 6, stk. 1, i forordning (EØF) nr. 1208/81 omhandlede supplerende bestemmelser, der bestemmer definitionen af klasserne for kropsbygnings- og fedningsgrad, er anført i bilag I.
Artikel 2
Forordning (EØF) nr. 2930/81 ophæves.
Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. januar 2006.

Labels: 3
17
6